Sunt momente tensionate la mitingul din Piaţa Victoriei. Unul dintre ele, surprins în imagini, arată cum doi protestatari - un bărbat şi o femeie aflată în scaun cu rotile - sunt îndepărtaţi cu brutalitate de către jandarmi.

Potrivit imaginilor, bărbatul este împins de un scutier, iar femeia aflată în scaun cu rotile de un altul.

Cei doi se ciocnesc, scaunul cu rotile loveşte bărbatul, care cade.

În imagini a fost surprins momentul în care femeia, căzută din scaunul cu rotile, este prăbuşită pe asfalt.

Mai mulţi jandarmi se apropie de cei doi.